### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens foranstående indstilling af 13. marts 2023.

Christina Eriksen fra Enhedslisten de Rød-Grønne kunne ikke tiltræde indstillingen og ønskede følgende mindretalsudtalelse medsendt: ”Enhedslisten de [adresse] kan ikke tilslutte sig lokalplanen.

Vi har bemærket en betydelig og velbegrundet lokal modstand fra [adresse] og enkeltpersoner i lokalområdet.

Enhedslisten er enige i, at projektet vil give problemer med støj, trafik, lugt og ikke mindst visuelle gener. Der er i forvejen planlagt grusgrav/solcelleanlæg ved [adresse]. Alt sammen noget, der kan gøre byen mindre attraktiv, som lokalsamfund.

Enhedslisten De Gertrud Laursen ønsker at bevare de små landsbymiljøer i udkanten af [adresse], og at en evt. udvikling sker i samarbejde med beboerne.

Kommunens afdeling for teknik og miljø burde ved fremlæggelsen af lokalplanen have taget hensyn til de mange indsigelser.

Miljørapporten er mangelfuld. Den bør behandle vibrationerne og støj som beboelserne langs [adresse] vil blive påført.

Beregningerne omkring kapacitet og vejtrafik er misvisende. En 4-dobling af produktionen angives til at give en forøgelse på 50% af transporterne. Hvis det er rigtigt, er hver transport 2,6 gange tungere end de nuværende køretøjer. Miljørapporten angiver en øget støj på 1-1,5 dB. Det passer med en forøgelse af trafikken på 50%, men ikke hvis køretøjerne er 2½ gange større.

Lugtgenerne fra det eksisterende anlæg bør dokumenteres ved måling af et akkrediteret firma. Hvis Miljøstyrelsens grænser for lugt ikke kan overholdes, bør udvidelsen betinges af at virksomheden fremsætter et købstilbud baseret på en uvildig vurdering af de ejendomme, der ønsker at blive opkøbt. Vurderingen skal være under forudsætning af, at der ikke ligger et biogasanlæg

Vejadgang fra [adresse] bør forbedres med anlæg af en ny vej, som samtænkes med vejadgangen til det kommende råstofområde lige nord for anlægget. Bånlev Biogas bør betale anlægget af denne vej.”

Nye Borgerliges byrådsgruppe tog forbehold.

Danmarksdemokraternes byrådsgruppe ønskede følgende mindretalsudtalgelse medsendt:

”Danmarksdemokraterne i [adresse] Byråd ser med stor bekymring på lokalplanens konsekvenser for øget trafik, støj og lugt. I høringen opfordres naboer og andre interesserede derfor til at forholde sig til disse udfordringer samt bidrage med ønsker til konkrete ændringer.”

###

Offentlig fremlæggelse af forslag til lokalplan nr. 1184 for Udvidelse af Bånlev Biogas og tillæg nr. 113 til kommuneplan 2017.

### Resume

Den private udvikler Nature Energy ønsker at udvide det eksisterende biogasanlæg syd for [adresse] i den nordlige del af [adresse]. Lokalplanen skal muliggøre udvidelse af et eksisterende biogasanlæg, så det kan behandle mere biomasse og sende mere bionaturgas på gasnettet.

I området ligger et eksisterende biogasanlæg. Det eksisterende anlæg fylder ca. 4,6 ha, og yderligere ca. 5,4 ha tilføjes med den nye lokalplan. Det nye planområde bliver i alt ca. 10 ha.

Lokalplanen muliggør op til 34.000 m² etageareal inklusive bebyggelsen på det eksisterende anlæg, svarende til en bebyggelsesprocent på 35 % for lokalplanområdet.

Området inddeles i byggefelter, der regulerer byggehøj-den og placering, for at minimere den visuelle påvirkning for naboer og forbipasserende. Desuden sikrer lokalplanen, at der etableres et plantebælte omkring anlægget, og at anlægget opføres i neutrale farver.

Lokalplanen er i overensstemmelse med kommuneplanens mål, men ikke de konkrete rammer. Derfor ledsages den af et kommuneplantillæg, der udvider den eksisterende ramme, så hele det kommende biogasanlæg rammeplanlægges, og øger samtidig bebyggelseshøjden til op til 26 meter.

Der er afholdt forudgående offentlig høring, hvor de 53 høringssvar primært indeholder bekymring for øget trafik, støj og lugt.

### Beslutningspunkter

Det indstilles, at

forslag til Lokalplan nr. 1184 godkendes til offentlig fremlæggelse

forslag til Tillæg nr. 113 til Kommuneplan 2017 godkendes til offentlig fremlæggelse

bemærkninger fra den forudgående offentlige høring besvares som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-03-2023

Kurt Andreasen: 6

Fremsendes til [adresse] med bemærkning, at Magistraten i mødet den 13. marts 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 17. februar 2023.

Palle Winther tog forbehold.